Source: https://amp.dcnews.ro/csm-bucuresti-calificata-in-grupele-principale-ale-ligii-campionilor-cu-cristina-neagu-pe-teren_706648.html
Timestamp: 2020-07-07 20:02:30+00:00

Document:
DCNews | CSM Bucureşti, calificată în grupele principale ale Ligii Campionilor, cu Cristina Neagu pe teren
CSM Bucureşti, calificată în grupele principale ale Ligii Campionilor, cu Cristina Neagu pe teren
Autor: Rodica Mitu pe 03 noi 2019 / 20:59 | Handbal
CSM Bucureşti s-a calificat în grupele principale ale Ligii Campionilor la handbal feminin.
CSM Bucureşti s-a calificat în grupele principale ale Ligii Campionilor la handbal feminin, duminică seara, după ce a învins în deplasare formaţia poloneză MKS Perla Lublin, cu scorul de 28-19 (17-10), într-un meci în Grupa B, care a marcat revenirea Cristinei Neagu după accidentarea gravă la genunchi din 2018.
Cristina Neagu a intrat pe teren în min. 18 al meciului, la 11-8 pentru CSM Bucureşti şi a marcat primul său gol în min. 21, din aruncare de la 7 metri (pentru 13-9). Interul stânga, accidentat în decembrie 2018, la Campionatul European, a înscris în total 4 goluri în meciul din Polonia. Vicecampioana României, fără Andrea Lekic, Carmen Martin şi Nora Mork (accidentată), s-a impus fără emoţii la Lublin şi este lider în grupă.
Golurile ''tigroaicelor'' au fost marcate de Crina Pintea 7, Itana Grbic 6, Cristina Neagu 4, Andrea Klikovac 2, Elizabeth Omoregie 2, Laura Moisă 2, Iulia Curea 2, Dragana Cvijic 2, Linnea Torstensson 1. Pentru MKS Perla Lublin au înscris Marta Gega 6 goluri, Kinga Achruk 3, Aneta Labuda 2, Mia Marie Tarp Moldrup 2, Valentina Blazevic 2, Joanna Gadzina 1, Joanna Szarawaga 1, Dagmara Nocun 1, Szylwia Matuszcyzk 1. Au arbitrat Viktorija Kijauskaite şi Ausra Zaliene, ambele din Lituania, iar delegată EHF a fost bosniaca Arijana Vojic.
CSM Bucureşti ocupă primul loc în grupă, cu 7 puncte, urmată de Rostov pe Don, 5 puncte, Team Esbjerg, 4 puncte, MKS Perla Lublin, 0 puncte. Primele trei clasate se califică în grupele principale.
CSM Bucureşti va juca următorul meci pe 10 noiembrie, cu danezele de la Team Esbjerg. Pe 9 noiembrie se va juca meciul MKS Perla Lublin - Rostov pe Don, potrivit Agerpres.
Handbal feminin: CSM Bucureşti, victorioasă în Norvegia, în Liga...
Liga Campionilor: CSM Bucureşti a învins-o clar pe Metz, la...
Handbal feminin: Gloria 2018 Bistriţa-Năsăud meci interzis...
Adrian Vasile, CSM București: Ne-au rănit în atâtea moduri
CSM București - Ferencvaros, rezultat în grupele Ligii...
Handbal feminin. SCM Rm.Vâlcea a debutat cu o victorie clară în...
Simona Halep, primele declarații după victoria cu Dart: A fost...
S-a aflat a treia semifinalistă la Campionatul European de...
Cristina Neagu pune condiții ca să rămână la CSM. Clubul,...
Mare surpriză la Campionatul European de Handbal
România - Italia rezultat în ultimul meci din grupa de calificare...
BĂTAIE la handbal. Ultrașii Rapidului, SCANDAL cu forțele de...
Debut dificil pentru naționala României, în preliminariile CM 2021
Probleme la naționala de handbal feminin. Cum trebuie să fie...
Cristina Neagu, mesaj pentru români: A fost foarte greu

References: CSM 

CSM 

CSM 

CSM 
 CSM 

CSM 

CSM 
 CSM 
 CSM 
 CSM 

CSM